राजा के कारोबारी सहयोगी सादिक ने की खुदकुशी  
पूर्व दूरसंचार मंत्री ए राजा के कारोबारी सहयोगी सादिक बाचा ने ख़ुदकुशी कर ली है। सादिक 2-जी घोटाले के आरोपी थे।
पूर्व दूरसंचार मंत्री ए राजा के करीबी सहयोगी और 2-जी स्पेक्ट्रम घोटाले की जांच के दायरे में शामिल सादिक बाचा की रहस्यमय परिस्थितियों में मौत हो गई । उनके परिवार का दावा है कि उन्होंने आत्महत्या की है।  चेन्नई पुलिस के आयुक्त टी राजेंद्रन ने कहा उन्हें अपराह्न करीब एक बजकर 30 मिनट पर अपोलो अस्पताल लाया गया। परिवार का कहना है कि उन्होंने फांसी लगा ली। हम जांच कर रहे हैं। पुलिस बाचा के घर पहुंचकर जांच कर रही है। 47 वर्षीय बाशा को जब अस्पताल ले जाया गया तो डॉक्टरों ने उन्हें मृत घोषित कर दिया।